ไทยคว้าอีก 7 ทอง ยกนํ้าหนักม.โลก 
จอมพลังปัญญาชนไทยฟอร์มเจ๋งต่อเนื่อง กวาดเพิมอีก 7 เหรียญทอง 2 เหรียญเงิน ในวันที่ 2 ศึกยกน้ำหนัก ฟิซู ชิงชนะเลิศมหาวิทยาลัยโลก ครั้งที่ 4 ที่ จ.เชียงใหม่ แต้ว พิมศิริ ศิริแก้ว รุ่น 63 กก.หญิง และ ฝ้าย สุกัญญา ศรีสุราช รุ่น 58 กก.หญิง ช่วยกันกวาดคนละ 3 เหรียญทอง ส่วนไตรรัตน์ บุญสุข รุ่น 69 กก.ชาย ได้ 1 เหรียญทอง 2 เหรียญเงิน รวมได้ไปแล้ว 15 เหรียญทอง 6 เหรียญเงิน และยังเหลือการแข่งขันอีก 2 วัน,7 ธ.ค. การแข่งขันยกน้ำหนัก ฟิซู ชิงชนะเลิศมหาวิทยาลัยโลก ครั้งที่ 4 ที่ ม.นอร์ทเชียงใหม่ จ.เชียงใหม่ โดยรายการนี้ มีจอมพลังจาก 29 ประเทศเดินทางมาร่วมชิงชัย ขณะที่สมาคมยกน้ำหนักสมัครเล่นแห่งประเทศไทย ส่งนักยกลูกเหล็กปัญญาชนไทย ลงชิงชัยทั้งหมด 13 คน ซึ่งในการแข่งขันวันแรก ไทย คว้าไปได้แล้ว 8 เหรียญทอง 4 เหรียญเงิน จาก พนิดา คำศรี รุ่น 48 กก.หญิง 3 เหรียญทอง กิตติมา สุธานันต์ รุ่น 53 กก. 3 เหรียญทอง วิฑูรย์ มิ่งมูล รุ่น 56 กก. 2 เหรียญทอง 1 เหรียญเงิน และธวัชชัย พลเชียงสา รุ่น 62 กก. 3 เหรียญเงิน,ล่าสุดเมื่อวันที่ 6 ธ.ค.ที่ผ่านมา เป็นการชิงชัยในวันที่ 2 เริ่มที่รุ่น 58 กก.หญิง มีนักกีฬาทั้งหมด 14 คน ไทยส่ง ฝ้าย สุกัญญา ศรีสุราช เจ้าของ 1 เหรียญทอง 1 เหรียญทองแดง ศึกยกน้ำหนักชิงชนะเลิศแห่งโลก ปี 2014 เมื่อเดือน พ.ย.ที่ผ่านมา ที่ประเทศคาซัคสถาน ขึ้นเวทีลุ้นเหรียญ ผลปรากฏว่า สุกัญญาโชว์ฟอร์มสุดยอด กวาดคนเดียว 3 เหรียญทอง จากท่าสแนตช์ 95 กก. คลีนแอนด์เจิร์ก 120 กก. และน้ำหนักรวม 215 กก.,ส่วนรุ่น 69 กก.ชาย มีนักกีฬาทั้งหมด 11 คน ผลปรากฏว่า ไตรรัตน์ บุญสุข จอมพลังหนุ่มไทย คว้า 1 เหรียญทอง 2 เหรียญเงิน โดย 1 เหรียญทอง ได้จากท่าคลีนแอนด์เจิร์ก 172 กก. (น้ำหนักตัวน้อยกว่าทุกคน) ส่วน 2 เหรียญเงิน จากท่าคลีนแอนด์เจิร์ก 140 กก. และน้ำหนักรวม 312 กก. ขณะที่ดินกู มาตัน เบอร์นาร์ดิน เลอดูซ์ จากฝรั่งเศส ทำได้ 2 เหรียญทอง 1 เหรียญทองแดง โดย 2 เหรียญทองจากท่าสแนตช์ 146 กก. และน้ำหนักรวม 318 กก. ส่วน 1 เหรียญทองแดง จากท่าคลีนแอนด์เจิร์ก 172 กก. และทากิฮิโร คาไซ จากญี่ปุ่น ซิว 1 เหรียญเงิน 2 เหรียญทองแดง โดย 1 เหรียญเงิน ได้จากท่าคลีนแอนด์เจิร์ก 172 กก. ส่วน 2 เหรียญทองแดง จากท่าสแนตช์ 136 กก. และน้ำหนักรวม 308 กก.,และรุ่น 63 กก.หญิง มีนักกีฬาทั้งหมด 12 คน ไทยส่ง แต้ว พิมศิริ ศิริแก้ว เจ้าของเหรียญเงินโอลิมปิกเกมส์ ปี 2012 ขึ้นลุ้นเหรียญทอง ผลปรากฏว่า พิมศิริยังทำผลงานได้ยอดเยี่ยม กวาดคนเดียว 3 เหรียญทอง จากท่าสแนตช์ 105 กก. ท่าคลีนแอนด์เจิร์ก 130 กก. และน้ำหนักรวม 235 กก. ส่วน เดียนา อัคมีโตวา จากรัสเซีย คว้า 3 เหรียญเงิน จากท่าสแนตช์ 100 กก. ท่าคลีนแอนด์เจิร์ก 115 กก. และน้ำหนักรวม 215 กก. ขณะที่อาริ มิทซุกะ จากญี่ปุ่น ได้ 2 เหรียญทองแดง จากท่าสแนตช์ 92 กก. และน้ำหนักรวม 197 กก. ส่วนท่าคลีนแอนด์เจิร์ก สถิติ 105 กก. ได้อันดับ 5 ด้าน ฟิสเชอร์ เทเลอร์ จากสหรัฐฯ ซิว 1 เหรียญทองแดง จากท่าคลีนแอนด์เจิร์ก 108 กก. ส่วนท่าสแนตช์ สถิติ 80 กก. ได้อันดับ 7 และน้ำหนักรวม สถิติ 188 กก. ได้อันดับ 5,สรุปทีมยกเหล็กปัญญาชนไทย ทำเพิ่มอีก 7 เหรียญทอง 2 เหรียญเงิน ทำให้ยอดรวมอยู่ที่ 15 เหรียญทอง 6 เหรียญเงิน โดยยังเหลือการแข่งขันอีก 2 วัน วันที่ 7 ธ.ค. รุ่น 69 กก.หญิง วิริยา สุวรรณรัตน์ เริ่ม 13.00 น., รุ่น 94 กก.ชาย พิทยา ตีบนอก และศรัท สุ่มประดิษฐ เริ่ม 19.00 น. และวันที่ 8 ธ.ค. รุ่น 105 กก.ชาย ติณณภพ กันระวังชัย เริ่ม 11.00 น. และรุ่นมากกว่า 75 กก.หญิง ชิดชนก พูลทรัพย์สกุล และแพรนภา เคนจันทึก เริ่ม 13.00 น.
จอมพลังปัญญาชนไทยฟอร์มเจ๋งต่อเนื่อง กวาดเพิมอีก 7 เหรียญทอง 2 เหรียญเงิน ในวันที่ 2 ศึกยกน้ำหนัก ฟิซู ชิงชนะเลิศมหาวิทยาลัยโลก ครั้งที่ 4 ที่ จ.เชียงใหม่ แต้ว พิมศิริ ศิริแก้ว รุ่น 63 กก.หญิง และ ฝ้าย สุกัญญา ศรีสุราช
จอมพลังปัญญาชนไทย,ยกน้ำหนัก ฟิซู,มหาวิทยาลัยโลก,เชียงใหม่,น้องแต้ว,พิมศิริ ศิริแก้ว,สุกัญญา ศรีสุราช,ไตรรัตน์ บุญสุข,ข่าวกีฬา